# metadata.dc.description.abstract[].value
El confinament d'aquests darrers mesos ens ha deixat imatges que en altres circumstàncies serien difícils d'imaginar, com carrers gairebé buits de vehicles circulant. El medi ambient hi ha respost ràpidament i ens ha ofert imatges també sorprenents, per exemple d'animals salvatges passejant per pobles i ciutats, uns indrets que en altres temps havien estat el seu feu però que feia molt de temps que no s'atrevien a petjar. També el nivell de contaminació atmosfèrica i de generació de CO2 ha disminuït a totes les zones urbanes. Hi ha qui diu que la natura ens ha donat una segona oportunitat perquè reflexionem en referència a l'impacte de la nostra activitat sobre el medi ambient i sobre nosaltres mateixos. La natura no té consciència pròpia, però nosaltres sí que en tenim, i aquesta experiència ens pot servir per donar- nos una segona oportunitat.

# metadata.dc.source[].value
Divulgació i Premsa (Genètica, Microbiologia i Estadística)